જીએસટીના અમલીકરણને એક વર્ષ વીત્યા બાદ પણ ઇન્વોઇસ મેચીંગ નહી થવાથી માંડી, અબજો રૂપિયાના અટવાયેલા રિફંડ સહિતની અનેક સમસ્યાઓ અને જીએસટી રિટર્નમાં વેપારીઓને પડતી હાલાકી સહિતની અનેક ફરિયાદોના મામલે હવે રાષ્ટ્રીય સ્તરની જોઇન્ટ એકશન કમીટીની રચના કરવામાં આવી છે. અમદાવાદ શહેરમાં દેશભરના ટેક્સ એડવોકેટ અને ટેક્સ પ્રેકટીશનર્સના યોજાયેલા બે દિવસીય કોન્કલેવમાં જીએસટીને લગતી સમસ્યાઓ અને પ્રશ્નોને લઇ ખૂબ મહત્વપૂર્ણ ચર્ચા વિચારણા હાથ ધરવામાં આવી હતી અને ઘણા અગત્યના સૂચનો પણ તૈયાર કરવામાં આવ્યા છે. આ જોઇન્ટ એકશન કમીટી હવે તા.૨૧મી જૂલાઇના રોજ મળનારી જીએસટી કાઉન્સીલને પણ પોતાની મહત્વની રજૂઆત અને સૂચનો રજૂ કરશે. જીએસટી કાયદામાં ટેક્સ એડવોકેટ અને ટેક્સ પ્રેકટીશનર્સ માટે ઓડિટ અને સર્ટિફિકેશન કરવાના અધિકાર મેળવવા મામલે કેન્દ્ર સરકાર અને જીએસટી કાઉન્સીલ સમક્ષ પણ ખાસ રજૂઆત કરાશે એમ અત્રે ગુજરાત સેલ્સ ટેક્સ બાર એસોસીએશનના સભ્યો અને જીએસટી નિષ્ણાત અક્ષત વ્યાસ અને નિગમ શાહે જણાવ્યું હતું. તેમણે વધુમાં જણાવ્યું હતું કે, જીએસટીના મુદ્દે શહેરમાં યોજાયેલા સફળ કોન્કલેવમાં દેશભરના ગુજરાત, રાજસ્થાન, પંજાબ, મહારાષ્ટ્ર, મધ્યપ્રદેશ, હિમાચલ પ્રદેશ, આસામ, ઓરિસ્સા, કર્ણાટક, જમ્મુ-કાશ્મીર સહિતના કુલ ૨૯ રાજયોમાંથી ખૂબ મોટી સંખ્યામાં ટેક્સ એડવોકેટ અને ટેક્સ પ્રેકટીશનર્સ હાજર રહ્યા હતા. કોન્કલેવમાં દેશભરના ૯૦થી વધુ એસોસીએશનના ટેક્સ એડવોકેટ અને ટેક્સ પ્રેકટીશનર્સ દ્વારા જીએસટીમાં રહી ગયેલી ખામીઓ-ત્રુટિઓ નિવારવા ઉપરાંત તેને સરળ અને સાચા અર્થમાં અમલી બનાવવાના તેમ જ જીએસટીની